stanford-oval/wikipedia huggingface dataset:
Bagmati
Piirikunnat

Bagmati jakautuu paikallishallinnon ylemmällä tasolla kahdeksaan piirikuntaan oheisen taulukon mukaisesti. Taulukossa on lueteltu myös piirikuntien kaupungit ja niiden väkiluku vuoden 2011 väestönlaskennan mukaan. Paikallishallinnon alemmalla tasolla piirikunnat jakatuvat kaupunkeihin ja kaupunkikehityskomiteoihin (VDC). Nepalin vuoden 2014 kaupunkiuudistusten yhteydessä uusia kaupunkeja perustettiin runsaasti (merkintä (*2014) ja joihinkin olemassa olleisiin kaupunkeihin tehtiin aluemuutoksia.
| Piirikunta | Nimi nepalin kielellä  | Koti- taloudet (2011) | Väki- luku (2011)  | Pinta- ala (km2)  | Asukas- tiheys (hlöä/km2)  | Kaupunkeja  |
| --- | --- | --- | --- | --- | --- | --- |
| Bhaktapur | भक्तपुर Bhaktapur | &&&&&&&&&&068636.&&&&0068 636 | &&&&&&&&&0304651.&&&&00304 651 | &&&&&&&&&&&&0119.&&&&00119 | &&&&&&&&&&&02560.&&&&002 560 | Bhaktapur (81 748 as., 2011), Madhyapur Thimi (83 036 as., 2011), Anantalingeswor (*2014), Suryabinayak (*2014), Changunarayan (*2014), Mahamanjushri-Nagarkot (*2014) |
| Dhading | धादिङ Dhādiṅ | &&&&&&&&&&073851.&&&&0073 851 | &&&&&&&&&0336067.&&&&00336 067 | &&&&&&&&&&&01926.&&&&001 926 | &&&&&&&&&&&&0175.&&&&00175 | Nilkantha (*2014, 20 182 as., 2011) |
| Kathmandu | काठमाडौं Kāṭhmāḍaũ | &&&&&&&&&0436344.&&&&00436 344 | &&&&&&&&01744240.&&&&001 744 240 | &&&&&&&&&&&&0395.&&&&00395 | &&&&&&&&&&&04416.&&&&004 416 | Kathmandu (975 453 as., 2011), Kirtipur (65 602 as., 2011), Gokarneswor (*2014), Dakshinkali (*2014), Tarakeswor (*2014), Shankarapur (*2014), Chandragiri (*2014), Kageswori-Manohara (*2014), Tokha (*2014), Nagarjun (*2014), Budhanilkantha (*2014) |
| Kavrepalanchok | काभ्रे Kābhrepalāñcok | &&&&&&&&&&080720.&&&&0080 720 | &&&&&&&&&0381937.&&&&00381 937 | &&&&&&&&&&&01396.&&&&001 396 | &&&&&&&&&&&&0274.&&&&00274 |  Banepa (24 764 as., 2011),  Dhulikhel (14 283 as., 2011), Panauti (27 358 as., 2011), Kashikhanda (*2014) |
| Lalitpur | ललितपुर  Lalitpur | &&&&&&&&&0109797.&&&&00109 797 | &&&&&&&&&0468132.&&&&00468 132 | &&&&&&&&&&&&0385.&&&&00385 | &&&&&&&&&&&01216.&&&&001 216 | Lalitpur (220 802 as., 2011), Karyabinayak (*2014), Godawari (*2014), Mahalaxmi (*2014) |
| Nuwakot | नुवाकोट  Nuvākoṭ | &&&&&&&&&&059215.&&&&0059 215 | &&&&&&&&&0277471.&&&&00277 471 | &&&&&&&&&&&01121.&&&&001 121 | &&&&&&&&&&&&0248.&&&&00248 | Bidur (26 750 as., 2011) |
| Rasuwa | रसुवा Rasuvā | &&&&&&&&&&&09778.&&&&009 778 | &&&&&&&&&&043300.&&&&0043 300 | &&&&&&&&&&&01544.&&&&001 544 | &&&&&&&&&&&&&028.&&&&0028 |  |
| Sindhupalchok | सिन्धुपाल्चोक  Sindhupālcok | &&&&&&&&&&066688.&&&&0066 688 | &&&&&&&&&0287798.&&&&00287 798 | &&&&&&&&&&&02542.&&&&002 542 | &&&&&&&&&&&&0113.&&&&00113 | Chautara (*2014), Melamchi (*2014) |
Galjungin kylä Rasuwan piirikunnassa.
Vuoristotietä Rasuwan piirikunnassa.
Langtang, vuori Bagmatin vyöhykkeen pohjoisosan Rasuwan piirikunnassa.
Kathmandusta koilliseen, Kiinan rajalle johtavaa, onnettomuusaltista Aranikon valtatietä (H3) vuoristosolassa Sindhupalchokin piirikunnan Kodarissa.
Simpanin kylää Sindhupalchokin piirikunnassa.
Aiheesta muualla

Kuvia tai muita tiedostoja aiheesta Bagmati Wikimedia Commonsissa
Nepalin vyöhykkeet
Bagmati
Bheri
Dhawalagiri
Gandaki
Janakpur
Karnali
Kosi
Lumbini
Mahakali
Mechi
Narayani
Rapti
Sagarmatha
Seti
Bagmatin piirikuntajako.
Billy’s Band

Billy’s Band
Billy’s Band on pietarilainen rock-yhtye, joka kuvailee musiikkiaan ilmaisulla ”Funeral Dixieland with an Infinite Happy End” (suom. äärettömän onnellisesti päättyvä hautajaisdixieland). Se sai alkunsa Pietarin ja Moskovan rock-klubeissa 1990-luvun loppupuolella. Yhtye on ilmoittanut suurimman musiikillisen vaikutteensa olevan Tom Waits. Yhtye on konsertoinut ulkomailla muun muassa Virossa, Saksassa, Suomessa ja Liettuassa. Omien sävellysten lisäksi yhtye esittää myös Tom Waitsin covereita. Yhtyeen musiikkityyliä on kotsuttu blues-absurdiksi tai alko-jazziksi.
Yhtyeen perustaja, Vadim Novik on koulutukseltaan lastenlääkäri ja työskenteli Pietarin lastenlääketieteen akatemiassa, kunnes vuonna 1999 ajautui The Boom Brothers -nimisen rock-klubin johtajaksi. Yhtyeen ensimmäiset esiintymisen olivat tässä Novikin johtamassa klubissa. Novik soittaa yhtyeessä kontrabassoa, pianoa, banjoa ja toimii päävokalistina. Lisäksi hän säveltää yhtyeen kappaleet. Yhtyeen muut jäsenet ovat Andrei Ryžik (kitara, dobro), Anton Matezius (haitari, lyömäsoittimet) ja Mihail Židkih (saksofoni, piano).
Levytykset

The Parisian Season (Парижские Сезоны), 2003
A Postcard From (Открытка от...) (Live), 2003
A Bit Of Dead a bit of Love (Немного смерти | Немного любви), 2004
Having Fun St.Pete Style (Оторвемся по-питерски), 2004
Having Fun St.Pete Style (Оторвемся по-питерски), 2005
Being Tom Waits (Игры в Тома Вэйтса), 2005
Aiheesta muualla

Kuvia tai muita tiedostoja aiheesta Billy’s Band Wikimedia Commonsissa
Julia Butterfly Hill

| Julia Butterfly Hill |
| --- | --- |
 Julia Hill vuonna 2006.
Henkilötiedot
Syntynyt: 18. helmikuuta 1974 (ikä 50) Mount Vernon, Missouri, Yhdysvallat
Ammatti:  ympäristöaktivisti
Muut tiedot
Aktiivisena:  1997–
Aiheesta muualla
Kotisivu
Julia Lorraine ”Butterfly” Hill (s. 18. helmikuuta 1974 Mount Vernon, Missouri, Yhdysvallat) on yhdysvaltalainen ympäristöaktivisti, joka eli vuosina 1997–1999 yhtäjaksoisesti 738 päivää pienellä tasanteella korkealla Luna-nimisessä punapuussa estääkseen sen kaatamisen. Hänen ansiostaan Pacific Lumber Company lupasi olla hakkaamatta metsää noin hehtaarin alueelta Lunan ympäriltä. Hill on perustanut myös ympäristöjärjestöjä ja protestoinut muun muassa Ecuadorissa öljyputkea ja Yhdysvalloissa Irakin sotaa vastaan.
Nuoruus

Julia Hill syntyi 1974 Missourin Mount Vernonissa. Hänen vanhempansa olivat perustaneet kirkon Pennsylvanian Harrisburgiin, missä he asuivat vuoteen 1984. Julia aloitti koulun Harrisburgissa, ja kolmannesta kahdeksanteen luokkaan hän kävi kotikoulua.
Hill kävi Arkansasin osavaltionyliopistoa, ja 18-vuotiaana hän perusti isänsä kanssa ravintolan Arkansasin Jonesboroon, mihin perhe oli muuttanut kuusi vuotta aiemmin. Hill muutti 20-vuotiaana Fayettevilleen, missä työskenteli ravintoloissa ja baareissa.
738 päivää Luna-punapuussa

Hill joutui 1996 vakavaan auto-onnettomuuteen. Hän sai aivovamman ja joutui seuraavan vuoden kuntoutumaan. Samalla hän alkoi pohtia elämänsä merkitystä. Hill oli kesäkuussa 1997 ystäviensä kanssa vaeltamassa Kalifornian pohjoisosien punapuumetsissä, ja hänelle syntyi siellä voimakas tarve ryhtyä suojelemaan viimeisiä punapuita.
Hill hakeutui marraskuussa 1997 ympäristöaktivistien mukaan Humboldtin piirikuntaan, missä oli tarkoitus protestoida metsänhakkuita vastaan. Aktivistit istuivat vuorollaan noin tuhat vuotta vanhassa ja 60 metriä korkeassa punapuussa, joka sai nimekseen Luna. Hill otti tuolloin monien muiden aktivistien tapaan ”metsänimen” ja kutsui itseään nimellä ”Butterfly” (’Perhonen’).
Hill aloitti oman vuoronsa 10. joulukuuta 1997, ja hän oli puussa lopulta 738 päivää. Se oli aktivistiennätys, sillä edellinen ennätys oli 90 päivää. Hillin oli alkujaan ollut tarkoitus toimia itsenäisesti, mutta pian hän huomasi, että tarvitsi muiden apua pärjätäkseen puussa. Hill sai varusteita ja ruokaa muun muassa Earth First! -järjestöltä. Hillin ”asunto” oli yli kahden vuoden ajan korkeassa puussa tasanne, jonka mitat olivat 1,8×2,4 metriä ja joka oli suojattu vain pressuin. Sään lisäksi häntä rasittivat Pacific Lumber Companyn yritykset saada hänet alas puusta. Yritys häiritsi Hilliä muun muassa valonheittimin ja kovaäänisten avulla.
Hillin yli kahden vuoden urakka päättyi 18. joulukuuta 1999, kun Pacific Lumber suostui olemaan kaatamatta Lunaa ja puita noin hehtaarin alueelta sen ympäriltä. Sopimukseen kuului myös 50 000 dollarin lahjoitus Humboldtin osavaltionyliopistoon kestävän metsätalouden tutkimukseen.
Lunan jälkeen

Hill oli vuonna 1999 perustamassa Circle of Life Foundationia, jonka päämääränä on muuttaa ihmisen toimintaa luontoa kohtaan. Hän julkaisi seuraavana vuonna kokemuksistaan istumaprotestista kirjan The Legacy of Luna.
Hill jatkoi protesteja myös Lunan jälkeen. Hänet karkotettiin 2002 Ecuadorista, kun hän oli vastustamassa Occidental Petroleumin uutta öljylinjaa alkuperäisasukkaiden maiden halki. Hill osallistui 2003 myös Irakin sotaa vastustaneeseen verojen maksuboikottiin. Hän istui puussa vuonna 2006 Los Angelesissa suojellakseen maahanmuuttajaviljelijöiden oikeuksia.
Aiheesta muualla

Kuvia tai muita tiedostoja aiheesta Julia Butterfly Hill Wikimedia Commonsissa
Hillin kotisivut (englanniksi)
Juonaanjärvi

| Juonaanjärvi |
| --- | --- |

Valtiot:  Suomi
Maakunnat:  Keski-Suomi
Kunnat:  Jyväskylä
Koordinaatit:  61°56′08″N, 25°42′02″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskujoki:  ei laskuojaa 
Järvinumero:  14.221.1.204
Mittaustietoja
Pinnankorkeus:  171,6 m  
Pituus:  220 m  
Leveys:  100 m  
Rantaviiva:  0,515 km  
Pinta-ala:  1,374 ha  
Saaria:  ei saaria 
 fiJuonaanjärvi 
Juonaanjärvi  on Keski-Suomessa Jyväskylässä Korospohjan kylän lähellä sijaitseva järvi.
Maantietoa

Järven pinta-ala on 1,4 hehtaaria, se on 200 metriä pitkä ja 100 metriä leveä. Järvellä ei ole kartan mukaan saaria.  Sen rantaviivan pituus on 500 metriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Järven vedenpinnan korkeus on 171,6 metriä mpy.
Barge

| Barge |
| --- | --- |
 Bargen kunnantalo.
 vaakuna
Valtio:   Italia
Alue:  Piemonte
Maakunta:  Cuneo
Pinta-ala:  
 – Kokonaispinta-ala:  82,3 km²
Väkiluku:  7 699
Postinumero:  12032
Infobox OKVirheellinen NIMI-arvo: 
Barge on Luoteis-Italiassa, Piemonten hallinnollisella alueella Cuneon maakunnassa sijaitseva kunta. Kunnan asukasluku oli 7 699 vuonna 2017.
Bargarhin piirikunta

Bargarhin piirikunta (orijaksi ବରଗଡ଼ ଜିଲ୍ଲା, Baragaṛa jillā) on yksi Intian Odishan osavaltion 30 piirikunnasta. Piirikunta rajautuu luoteesta Chhattisgarhin osavaltioon, idästä Jharsugudan ja Sambalpurin piirikuntiin, etelästä Subarnapurin ja Balangirin piirikuntiin ja lännestä Nuapadan piirikuntaan.
Piirikunnassa oli vuoden 2011 väestönlaskennassa 1 481 255 asukasta.
Juraj Hollý

| Juraj Hollý> Henkilötiedot |
| --- | --- |
Syntynyt: 21. tammikuuta 1991 (ikä 33) Bratislava, Tšekkoslovakia
Kansalaisuus:   Slovakia
Jääkiekkoilija
Pelipaikka:  maalivahti
Hanska:  vasen
Pituus:  193 cm
Paino:  91 kg
Seura
Seura:  HK Dukla Trenčín
Sarja:  Tipsport Extraliga
Pelinumero:  35
Pelaajaura
Pääsarjaura:  2012–
Aik. seurat:  HK Nitra (SloEL)   HK 32 Liptovský Mikuláš (SloEL)    JHT (S-S)   Hermes (Mestis)
Juraj Hollý (s. 21. tammikuuta 1991 Bratislava, Tšekkoslovakia) on slovakialainen jääkiekkomaalivahti, joka pelaa kotimaassaan Extraliga-joukkue HK Dukla Trenčínissä.
Ura > Seuraura

Hollý pelasi varhaiset juniorivuotensa lähinnä HK Ružinov 99 Bratislavassa. Kaudella 2005–2006 hän pelasi myös HC Dukla Senican B-nuorissa. Kaudeksi 2007–2008 16-vuotias Hollý siirtyi HK Ružinovista Tšekkiin KLH Chomutovin junioreihin. Hän siirtyi kuitenkin kesken kauden HC Klášterec nad Ohřín A-nuoriin ja Hollý debytoi myös seuran miesten joukkueessa pelattuaan kaksi ottelua Tšekin kolmanneksi korkeimmalla sarjatasolla 2. česká hokejová ligassa. Kaksi seuraavaa kautta hän vietti taas KLH Chomutovin A-nuorissa, jotka olivat nousseet edellisenä keväänä Tšekin A-nuorten pääsarjaan. Kaudella 2008–2009 Hollý pelasi myös yhden 2. ligan ottelun lainalla KLH Jindřichův Hradecissa.
WHL-joukkue Calgary Hitmen varasi Hollýn 120. pelaajana CHL:n varaustilaisuudessa 2010. Hän siirtyi joukkueeseen kaudeksi 2010–2011, mutta jäi kuitenkin pääasialliseksi kolmosmaalivahdiksi ja palasi kesken kauden 2. ligan HC Klášterec nad Ohříin. Kaudeksi 2011–2012 Hollý siirtyi HC Třinecin A-nuoriin. Hän pelasi kauden aikana myös kaksi ottelua Venäjän nuorten sarjan, MHL:n slovakialaisjoukkue Tatranskí Vlcissa.
Kaudeksi 2012–2013 Hollý siirtyi kotimaahansa HK Nitran Extraliga-joukkueeseen. Hän aloitti kautensa joukkueen pääasiallisena kolmosmaalivahtina Marek Lacolle ja Štefan Žigárdylle. Žigárdyn lähdettyä joukkueessa pelasi pitkään myös lainamaalivahti Michal Valent. Hollý haki kauden aikana pelituntumaa yhteensä kuuden ottelun verran Slovakian toiseksi korkeimmalta sarjatasolta 1. hokejová liga SR:stä HC Dukla Senican ja HK Trebišovin joukkueista. Myös Valentin palattua Tšekkiin Hollý toimi loppukaudella Nitran pääasiallisena kakkosmaalivahtina. Hän pelasi Extraligassa kaikkiaan kolme runkosarja- ja playoff-ottelua. Kaudeksi 2013–2014 Hollý teki sopimuksen HC Banská Bystrican kanssa, mutta hän ei saanut joukkueessa kuitenkaan peliaikaa. Hollý siirtyi joulukuussa 2013 sarjatasoa alemmas 1. ligan HK 32 Liptovský Mikulášiin, jossa hän pelasi myös seuraavan kauden 2014–2015.
Hollý siirtyi kaudeksi 2015–2016 Suomi-sarjajoukkue JHT Kalajokeen. Hänellä oli pudotuspelien paras torjuntaprosentti (96,1 %) ja päästettyjen maalien keskiarvo (1.39). Hollý voitti pronssia, mutta Mestiksen karsintasarja päättyi kuitenkin JYP-Akatemian 4–0-otteluvoitoin. Hän siirtyi kuitenkin itse Mestikseen ja Kokkolan Hermeksen paitaan vuoden mittaisella sopimuksella kaudeksi 2016–2017. Hollý jakoi varsin tasaisesti joukkueen torjuntavastuun Mikael Edelmannin kanssa ja pelasi 22 ottelua torjuen yhden nollapelin. Hänen kautensa päättyi kuitenkin loukkaantumiseen aivan runkosarjan lopulla.
Kaudeksi 2017–2018 palasi vuoden mittaisella sopimuksella kotimaahansa HK 32 Liptovský Mikulášiin, joka nousi edellisenä keväänä Extraligaan.
Ura > Maajoukkueura

Hollý pelasi alle 20-vuotiaiden MM-kilpailuissa vuonna 2011 ja alle 18-vuotiaiden MM-kilpailuissa vuonna 2009. Hän pelasi myös alle 18-vuotiaiden Ivan Hlinkan muistoturnauksessa vuonna 2008.
Tilastot > Maajoukkuetilastot

| Vuosi | Turnaus | O | V | H | MIN | PM | NP | PMK | TP% |
| --- | --- | --- | --- | --- | --- | --- | --- | --- | --- |
| 2009 | U18 | 5 | 2 | 2 | 240 | 23 | 0 | 5.75 | 85,4 |
| 2011 | JMM | 5 | 1 | 2 | 172 | 11 | 1 | 3.83 | 91,1 |
Jyrki Kiiskinen

Jyrki Juhana Kiiskinen (s. 11. kesäkuuta 1963 Helsinki) on suomalainen kirjailija ja suomentaja, joka on julkaissut runoja, romaaneita ja lastenkirjoja. Hänen tekstejään on käännetty yli 20 kielelle.
Elämä ja ura

Koulutukseltaan Kiiskinen on humanististen tieteiden kandidaatti Helsingin yliopistosta (1992). Hän on opettanut luovaa kirjoittamista Kriittisessä korkeakoulussa ja Oriveden Opistossa vuodesta 1990. Vuodesta 2014 hän on ollut Kriittisen korkeakoulun kirjoittajakoulutuksen opettaja.
Kiiskisen esikoisrunokokoelma Runoilija vaaran rinteillä ilmestyi vuonna 1989. Vuosina 1991–1994 hän toimi Nuori Voima -lehden vastaavana päätoimittajana. Hänelle ja Jukka Koskelaiselle myönnettiin vuonna 1992 Eino Leinon palkinto lehden kehittämisestä. Vuosina 1996–2001 Kiiskinen oli suomalaista kirjallisuutta englanniksi esitelleen Books from Finland -lehden päätoimittaja. Hän on myös kirjoittanut kolumneja Hufvudstadsbladetiin 1994–1997, Helsingin Sanomiin 2003–2014, Suomen Luontoon 2006–2014 ja Deko-lehteen 2009–2010.
Kiiskiselle myönnettiin Suuren Suomalaisen Kirjakerhon tunnustuspalkinto 1993, Kalevi Jäntin palkinto 1995 kirjasta Suomies ja Yleisradion Tanssiva karhu -runopalkinto 2000 kirjasta Kun elän. Vuonna 2008 Kiiskinen sai Kääntäjäkarhu-palkinnon Göran Sonnevin teoksen Valtameri (Oceanen) suomennoksesta. Hänelle myönnettiin vuonna 2018 Suomi-palkinto tunnustuksena merkittävästä taiteellisesta urasta. Kiiskinen on saanut valtion viisivuotisen taiteilija-apurahan 1999 ja 2007 sekä kaudella 2019–2023, jolloin hän saa käyttää taiteilijaprofessorin nimikettä.
Kiiskinen oli Nuoren Voiman Liiton hallituksen jäsen 1990–1991, Eino Leinon Seuran hallituksen jäsen 1992–1996, valtion kirjallisuustoimikunnan jäsen 2001–2003 ja Suomen Kirjailijaliiton johtokunnan jäsen 2004–2007. Hän kuuluu Elävien runoilijoiden klubin perustajajäseniin.
Teokset > Runokokoelmat

Runoilija vaaran rinteellä.  Helsinki:  Art House, 1989.  ISBN 951-884-017-2.
Sillä ei ole nimeä.  (Kuvitus: Eero Heikkinen)  Helsinki:  Art House, 1990.  ISBN 951-884-041-5.
Silmän kartta. Ruumiinkirjoitusta.  Helsinki:  Tammi, 1992.  ISBN 951-30-9772-2.
Kun elän. Runoja.  Helsinki:  Tammi, 1999.  ISBN 951-31-1479-1.
Menopaluu.  Helsinki:  Tammi, 2006.  ISBN 951-31-3728-7.
Onnenpyörä. Vuoden 2009 runot.  Helsinki:  Tammi, 2010.  ISBN 978-951-31-5629-9.
Äänen murros.  Helsinki:  Teos, 2016.  ISBN 978-951-851-680-7.
Kiiskiset: runoproosaa.  Helsinki:  Teos, 2019.  ISBN 978-951-851-912-9.
Nenän edessä vuori.  Helsinki:  Teos, 2023.  ISBN 978-952-363-385-8.
Teokset > Romaanit

Suomies.  Helsinki:  Tammi, 1994.  ISBN 951-31-0409-5.
Kaamos. Romaani.  Helsinki:  Tammi, 1997.  ISBN 951-31-1012-5.
Jos minulla ei olisi rakkautta.  Helsinki:  Tammi, 2003.  ISBN 951-31-2779-6.
Jonglööri.  Helsinki:  Tammi, 2013.  ISBN 978-951-31-7428-6.
Teokset > Lastenkirjat

Jänis ja Vanki.  (Kuvittanut Kustaa Saksi)  Helsinki:  Tammi, 2000.  ISBN 951-31-1479-1.
Jäniksen ja Vangin suuri matka. Eläinsatuja.  (Kuvittanut Jukka Lemmetty)  Helsinki:  Tammi, 2005.  ISBN 951-31-3236-6.
Jänis ja Vanki sukukokouksessa.  (Kuvittanut Jukka Lemmetty)  Helsinki:  Tammi, 2006.  ISBN 951-31-3700-7.
Jänis ja Vanki koulunopenkillä.  (Kuvittanut Jukka Lemmetty)  Helsinki:  Tammi, 2008.  ISBN 978-951-31-4138-7.
Jänis ja Vanki saavat kännykän.  (Kuvittanut Jukka Lemmetty)  Helsinki:  Tammi, 2009.  ISBN 978-951-31-5007-5.
Teokset > Muut

Kiiskinen, Jyrki & Levola, Kari (toim.): Ryhmä 92.  Helsinki:  Tammi, 1992.  ISBN 951-30-9945-8.
Unelmat ja ruosteinen arki.  Helsinki:  Tammi, 1992.  ISBN 951-30-9919-9.
Talvi.  Helsinki:  Talvi-työryhmä, 1998.  ISBN 952-91-0556-8.
Suomennoksia

Janet Asimov & Isaac Asimov: Norby seonnut robotti.  (Norby, the mixed-up robot, 1983)  Helsinki:  Art House, 1990.  ISBN 951-884-091-1.
Octavio Paz: Kotka vai aurinko.  Suomentanut Jyrki Kiiskinen ja Jukka Koskelainen. Helsinki:  Tammi, 1996.  ISBN 951-31-0828-7.
Elisabet Nordgren (toim.): Rupikonnakultin jälkiä. Uuden liettualaisen runouden antologia.  Suomentanut Harry Forsblom, Leila Joutsen ja Jyrki Kiiskinen. Oulu:  Pohjoinen, 2001.  ISBN 951-749-348-7.
Claes Andersson: On kylmä, täällä palaa. Kaksi runokokoelmaa.  Helsinki:  WSOY, 2004.  ISBN 951-0-28873-X.
Peter Mickwitz: Lasinen avaruusalus. Valikoima runoja.  Helsinki:  Tammi, 2006.  ISBN 951-31-3464-4.
Oscar Rossi & Tiia Strandén: Tämä ei ole fiktiota. 18 pohjoismaista nykyrunoilijaa.  Suomentanut Jyrki Kiiskinen et al. Helsinki:  Teos, 2007.  ISBN 978-951-851-133-8.
Göran Sonnevi: Valtameri.  (Oceanen, 2005)  Helsinki:  Tammi, 2007.  ISBN 978-951-31-3751-9.
Claes Andersson: Ajan meno.  (Tidens framfart, 2005)  Helsinki:  WSOY, 2008.  ISBN 978-951-0-34556-6.
Claes Andersson: Pimeän kirkkaus.  (Mörkrets klarhet, 2010)  Helsinki:  WSOY, 2010.  ISBN 978-951-0-36839-8.
Gabriel Mwènè Okoundji: Rukous esi-isille.  (Prière aux ancêtres, 2007)  Turku:  Savukeidas, 2010.  ISBN 978-952-5500-66-0.
Haruki Murakami: Mistä puhun kun puhun juoksemisesta.  (Hashiru koto ni tsuite kataru toki ni boku no kataru koto, 2007)  Helsinki:  Tammi, 2011.  ISBN 978-951-31-6035-7.
Jacques Bonnet: Kirjaston henget.  (Des bibliothèques pleines de fantômes, 2008)  Helsinki:  Tammi, 2011.  ISBN 978-951-31-4873-7.
Claes Andersson: Syksyni sumuissa rakastan sinua.  (Jag älskar dig med mina höstliga dimmor)  Helsinki:  WSOY, 2013.  ISBN 978-951-0-39587-5.
Horace Engdahl: Sen jälkeen savuke.  (Meteorer; Cigaretten efteråt)  Helsinki:  Siltala, 2014.  ISBN 978-952-234-192-1.
Claes Andersson: Aamu meren rannalla: sisäänhengitys, uloshengitys.  (En morgon vid havet)  Helsinki:  WSOY, 2015.  ISBN 978-951-0-41307-4.
Tua Forsström: Merkintöjä.  (Anteckningar)  Helsinki:  Siltala, 2018.  ISBN 978-952-234-552-3.
Claes Andersson: Maanalainen näkötorni.  (Det underjordiska utsiktstornet)  Helsinki:  WSOY, 2018.  ISBN 978-951-0-43358-4.
Aase Berg: Akka.  (Haggan)  Helsinki:  Siltala, 2020.  ISBN 978-952-234-650-6.
Ann Jäderlund: Syvä rakkaus ei ketään: runoja 1992–2005.  (Djupa, kärlek, ingen)  Helsinki:  Siltala, 2022.  ISBN 978-952-234-860-9.
Aiheesta muualla

Jyrki Kiiskisen runoja Electric Verses -verkkoantologiassa
Kairanmaan rata

Kairanmaan radalla tarkoitetaan suunniteltua rautatietä, joka haarautuisi Pohjanmaan radasta Vihannissa ja kulkisi ns. Kairanmaan alueella Pulkkilan ja Kestilän kuntien kautta Oulujärven eteläpuolitse silloisen Vuolijoen kunnan Otanmäkeen, jossa se liittyisi vuonna 1953 valmistuneeseen Murtomäki–Otanmäki-rataan.
Hankkeen tarkoitus oli suunnitella mahdollisimman suora rautatieyhteys Kajaanin suunnalta Pohjanmaan radalle ja edelleen Oulun, Raahen ja Rahjan satamiin. Samassa yhteydessä on myös suunniteltu Rahjan satamarataa.
Kuriositeettina mainittakoon, että suunniteltu ratalinjaus oli lähes viivasuora ja se kiersi suurimmat asutuskeskukset kaukaa. Radan suunnittelijat olivat suunnitelleet käyttävänsä epäkäytännöllisiä sivuratoja pääradalta keskustoihin, eivätkä olleet ymmärtäneet, että asutuskeskukset kiertävä rata ei avaisi mahdollisuuksia kannattavalle henkilöliikenteelle.
Rataosaa suunniteltiin eritoten 1950-luvun lopussa, jolloin Otanmäessä kuormatut malmijunat kulkivat Kajaanin ja Kontiomäen kautta Ouluun. Tuolloin rataosuus Oulu–Kontiomäki oli kiskotettu kevein kiskoin, eikä rataosa ollut riittävän hyväkuntoinen raskaita malmikuljetuksia ajatellen. 1950-luvun lopussa suoritettiin joitakin maastotutkimuksia Otanmäen–Vihannin rautatien rakentamista silmällä pitäen, mutta hanketta ei koskaan toteutettu. Rataosasta on myös laadittu perusselvitys vuonna 1982.
Binga

| Binga |
| --- | --- |
 Binga
 Koordinaatit: 17°37′20″S, 27°20′30″E 
Valtio:   Zimbabwe
Maakunta:  Matabeleland North
Aikavyöhyke:  UTC+2
Infobox OKVirheellinen NIMI-arvo: 
Binga on kaupunki Zimbabwessa Matabeleland Northin provinssissa Karibajärven rannalla. Kaupunki rakennettiin alun perin tonga-kansaa varten, sillä tekojärvi tuhosi heidän kotiseutunsa. Chibwatatatan kuumat lähteet sijaitsevat Bingan lähellä.
Juraj Kolník

| Juraj Kolník |
| --- | --- |

Henkilötiedot
Syntynyt: 13. marraskuuta 1980 (ikä 43) Nitra, Tšekkoslovakia
Kansalaisuus:   Slovakia  Kanada
Jääkiekkoilija
Pelipaikka:  oikea laitahyökkääjä
Maila:  oikea
Pituus:  181 cm
Paino:  90 kg
Seura
Seura:  Nottingham Panthers
Sarja:  EIHL
Pelinumero:  13
Pelaajaura
Pääsarjaura:  1997–
Aik. seurat:  Lowell Lock Monsters (AHL) Springfield Falcons (AHL) New York Islanders (NHL) Bridgeport Sound Tigers (AHL) San Antonio Rampage (AHL) Florida Panthers (NHL) Genève-Servette HC (NLA) OHK Dinamo Moskova (KHL) Dinamo Balašiha (VHL) ZSC Lions (NLA) Rapperswil-Jona Lakers (NLA) SCL Tigers (NLB) Laval Prédateurs (LNAH)
NHL-varaus:  101. varaus, 1999 New York Islanders
Juraj Kolník (s. 13. marraskuuta 1980 Nitra, Tšekkoslovakia) on slovakialais-kanadalainen jääkiekkoilija, joka pelaa Ison-Britannian EIHL-liigan Nottingham Panthersissa. Hän on pelipaikaltaan oikea laitahyökkääjä ja laukoo oikealta. Kolník on pelannut urallaan NHL:ssä yhteensä 250 runkosarjaottelua tehopistein 46+49=95 ja keräten 84 jäähyminuuttia. Hän on pelannut Euroopassa aiemmin myös Sveitsissä ja Venäjällä.